laion/Wikipedia-Exotic huggingface dataset:
სასაქონლო-მატერიალური ფასეულობების თვითღირებულების განსაზღვრის მეთოდები

სასაქონლო-მატერიალური ფასეულობების თვითღირებულების განსაზღვრის მეთოდები (მატერიალური მარაგების შეფასების მეთოდები) — პრინციპები, რომლებითაც შესაძლებელია მარაგებიდან გასული და ნაშთად დარჩენილი სასაქონლო-მატერიალური მარაგების ფინანსური ღირებულების დადგენა. მმართველობითი აღრიცხვა დახარჯული მასალების შეფასებისათვის იყენებს ექვს მეთოდს: ინდივიდუალური თვითღირებულების მეთოდი - გამოიყენება ისეთი სახის მასალისა და დეტალებისათვის, რომელთაც მაღალი თვითღირებულება გააჩნიათ და შეიძლება საკუთარი თვითღირებულებით შევიდეს მზა პროდუქციის თვითღირებულებაში. საშუალო შეწონილის მეთოდი - ემყარება პერიოდის განმავლობაში შეძენილი ან წარმოებული სასაქონლო-მატერიალური ფასეულობების საშუალო შეწონილ თვითღირებულებას. ფიფო მეთოდი (FIFO) - მიიჩნევა რომ მარაგებში პიველი შემოსული, პირველი გადის. ლიფო მეთოდი (LIFO) - მიიჩნევა რომ მარაგებში ბოლო შემოსული, პირველი გადის. ნიფო მეთოდი (NIFO) - მოითხოვს რომ მარაგებიდან გაცემული მასალები შეფასდეს მომავალში შესაძენი მასალების მოსალოდნელი ფასით. ნორმატიული მეთოდი - საწარმოში დადგენილია მასალების ნორმატიული ფასი. მარაგებიდან გასული და ნაშთად დარჩენილი მასალების შეფასება ხდება ნორმატიული ფასით, რომელიც ფაქტიურისაგან განსხვავდება. ფინანსური აღრიცხვა ეყრდნობა ბასს-ისა და ფასს-ის სტანდარტებს. ბასს 2 ადგენს თვითღირებულების განსაზღვრის სამ მეთოდს: სპეციფიკური იდენტიფიკაციის მეთოდი - ცალკეული სახის სასაქონლო-მატერიალური ფასეულობების, რომლებიც არ არიან ურთიერთშემცვლელი, აგრეთვე სპეციფიკური პროექტისათვის წარმოებული საქონლისა და მომსახურეობის თვითღირებულება უნდა განისაზღვროს მათი ინდივიდუალური დანახარჯების სპეციფიკური იდენტიფიკაციით. ფიფო მეთოდი (FIFO) - ამ მეთოდის დროს მიიჩნევა რომ გაყიდვის შემთხვევაში მარაგებიდან გადის პირველად შესყიდული მატერიალური ფასეულობა და შესაბამისად საბოლოო ნაშთიც ითვლება ამ მეთოდიდან გამომდინარე. საშუალო შეწონილის მეთოდი - ემყარება პერიოდის განმავლობაში შეძენილი ან წარმოებული სასაქონლო-მატერიალური ფასეულობების საშუალო შეწონილ თვითღირებულებას. საგადასახადო აღირცხვა - საქონლის რეალიზაციისას გადასახადის გადამხდელს უფლება აქვს, სასაქონლო-მატერიალური ფასეულობის აღსარიცხავად გამოიყენოს სამიდან ერთ-ერთი მეთოდი: ინდივიდუალური აღრიცხვის მეთოდი - თითოეული მარაგი ფასდება ინდივიდუალურად. საშუალო შეწონილის მეთოდი - ემყარება პერიოდის განმავლობაში შეძენილი ან წარმოებული სასაქონლო-მატერიალური ფასეულობების საშუალო შეწონილ თვითღირებულებას. ფიფო მეთოდი (FIFO) - მიიჩნევა რომ მარაგებში პიველი შემოსული, პირველი გადის. ა. ხორავა "ბუღალტრული აღრიცხვა". თბილისი. 2008 წ. ი. ჭილაძე "მმართველობითი აღრიცხვა". თბილისი 2012 წ. მუხლი 145. სასაქონლო-მატერიალური ფასეულობების აღრიცხვის წესი დაარქივებული 2016-03-05 საიტზე Wayback Machine.
მარათები

მარათები (მარათები मराठी माणसं ან महाराष्ट्रीय) — ხალხი ინდოეთში, მაჰარაშტრას შტატის ძირითადი მოსახლეობა, მცირე ჯგუფები ცხოვრობენ მეზობელ შტატებში. ამის გარდა, არსებობს დიასპორები ისრაელში და მავრიკიაში. რაოდენობა 2007 წლისათვის 80 მლნ. ადამიანი. ლაპარაკობენ მარათის ენაზე. უმრავლესობა აღიარებს ინდუიზმს, დანარჩენები ჯაინიზმს, ისლამს, ქრისტიანობას. ძირითადი საქმიანობა — მიწათმოქმედება. მრავალდარგოვანი კუსტარული მრეწველობა და უძველესი საზღვაო ვაჭრობის ტრადიციები დაეხმარა მათ კაპიტალიზმის სწრაფად განვითარებაში, მუშათა კლასის და ეროვნული ბურჟუაზიის წარმოქმნაში უფრო ადრე, ვიდრე ინდოეთის მრავალ სხვა ხალხში მოხდებოდა ეს. მე-XV საუკუნეში მარათებთან იმყოფებოდა რუსი ვაჭარი ათანასე ნიკიტინი, რომელმაც აღწერა ინდოელი ხალხის და პირველ რიგში, სწორედ მარათების ყოფა-ცხოვრება და, ტრადიციები. თითქმის ასი წლის მანძილზე მარათები ეწეოდნენ უთანასწორო ბრძოლას დიდ მოგოლთა იმპერიასთან (მაგალითად, XVII საუკუნეში ბრძოლა შივაჯის მეთაურობით), პორტუგალიელებთან, ხოლო შემდეგ ინგლისელ კოლონიზატორებთან. ანგლო-მარათების ომების შედეგად მარათების სახელმწიფო დაპყრობილ იქნა ინგლისელთა მიერ. ინდოეთის მიერ დამოუკიდებლობის მოპოვების (1947) შემდეგ 1960 წელს შეიქმმნა მაჰარაშტრას ეროვნული შტატი. Народы Южной Азии, М., 1963; Enthoven R., The tribes and castes of Bombay, v. 1—3, Bombay, 1920—22: Sardesai G. S., New history of the Marathas, v. 1—3, Bombay, 1946—48; Кincaid С. A., Parasnis Rao Bahadur D. B., A history of the Maratha people, Delhi, [a. o.], 1968. მარათები
წამების ძელი

წამების ძელი — გვემის სვეტის ქვედა ნაწილი, რომელზეც „წმინდა წერილის“ (მათეს, მარკოზის და იოანეს სახარებათა) მიხედვით მოხდა იესო ქრისტეს მათრახებით წამება. იერუსალიმიდან კონსტანტინოპოლში (ბიზანტია) გადმოასვენა მოციქულთასწორმა ელენე დედოფალმა, იმპერატორ კონსტანტინე I დიდის დედამ, და ამჟამად ის დაბრძანებულია კონსტანტინოპოლის საპატრიარქოს წმინდა გიორგის სახელობის საკათედრო ტაძარში (სტამბოლი, თურქეთი). გვემის სვეტი წამების ძელის გარდა შეიცავს კიდევ ორ ნაწილს. მათი ადგილმდებარეობა დღეისთვის არის იერუსალიმი და რომი (იტალია). კონსტანტინოპოლის საპატრიარქოს საიტი
საბჭოთა კავშირის საფეხბურთო ჩემპიონატი 1966

საბჭოთა კავშირის საფეხბურთო ჩემპიონატი 1966 — საბჭოთა კავშირის საფეხბურთო ჩემპიონატის ოცდამერვე გათამაშება. გამარჯვებული გახდა კიევის „დინამო“, მეორე ადგილზე გავიდა დონის როსტოვის „სკა“, მესამეზე – ბაქოს „ნეფთჩიანიკი“. დაიწყო 10 აპრილს და დასრულდა 30 ნოემბერს. The Rec.Sport.Soccer Statistics Foundation.
Sash!

Sash! — გერმანული მუსიკალური პროექტი, დიჯეების გაერთიანება, რომლის ლიდერია საშა ლაპესენი. გუნდში ასევე შედიან რალფ კაპმაიერი და თომას ლუდკე. Sash!-ს მსოფლიო მასშტაბით გაყიდული აქვს ალბომების 22-ზე მეტი მილიონი ასლი. მას მიღებული აქვს 65-ზე მეტი ოქროს და პლატინის ჯილდო. სტუდიური ალბომები It's My Life – The Album (1997) Life Goes On (1998) Trilenium (2000) S4!Sash! (2002) Life Is A Beach (2012) Life Changes (2013) ოფიციალური საიტი ↑ Roberts, David (2006). British Hit Singles & Albums, 19th, London: Guinness World Records Limited, გვ. 482. ISBN 1-904994-10-5.  ↑ Official website.
არმაზი (გაზეთი)

არმაზი , "ქუთაისის ხელოვან მწერალთა წრის" ერთდროული გაზეთი, გამოვიდა 1921 წელს ქუთაისში. გაზეთში დაიბეჭდა ნ. ლორთქიფანიძის, ი. პონტელის (ი. ჩიქოვანის), ს. ხუნდაძის, დ. თომაშვილისა და სხვა მწერლების ნაწარმოებები. ქართული საბჭოთა ენციკლოპედია, ტ. 1, თბ., 1975. — გვ. 576.
Gravitas (Asia-ს ალბომი)

Gravitas — ბრიტანული პროგრესული სუპერჯგუფ Asia-ს მეშვიდე სტუდიური ალბომი. იგი გამოვიდა 2014 წლის 25 მარტს. ალბომის სიმღერების ავტორები და პროდიუსერები არიან ჯონ უეტონი და ჯეფ დაუნზი. ეს არის ჯგუფის პირველი სტუდიური ალბომი ახალი გიტარისტის, სემ კოლსონის მონაწილეობით, რომელმაც ჩაანაცვლა სტივ ჰაუ, მას შემდეგ, რაც უკანასკნელმა ჯგუფი 2013 წელს დატოვა. Gravitas თავდაპირველად ცნობილი იყო, როგორც Valkyrie, რომელიც აგრეთვე ალბომის პირველის სინგლის სათაურია. Asia ჯეფ დაუნზი – კლავიშებიანი საკრავები კარლ პალმერი – დასარტყმელი საკრავები ჯონ უეტონი – ბას-გიტარა, ვოკალი სემ კოლსონი – გიტარები Asia-ს ოფიციალური საიტი ↑ Collar, Matt. Gravitas - Asia (სიმღერები, მიმოხილვები, ავტორობა, ჯილდოები). AllMusic. ↑ ASIA Announce New Guitarist and 2013 Plans. Original Asia (2014-02-24). ციტირების თარიღი: 2014-03-04. ↑ Gravitas: Asia: MP3 Downloads. Amazon.com (2014-02-12). ციტირების თარიღი: 2014-03-04. ↑ News - Steve Howe Guitar Rondo. Stevehowe.com. დაარქივებულია ორიგინალიდან — 2014-02-26. ციტირების თარიღი: 2014-03-04.
პასტერიზაცია

პასტერიზაცია — უმეტესად თხევადი საკვები პროდუქტების ერთჯერადი გაცხელება 60 °C-მდე 1 საათის განმავლობაში, ან 70—80 °C-მდე ნახევარი საათის განმავლობაში და შემდეგ დაუყოვნებლივი გაცივება. სახელწოდება უწოდეს ფრანგი მიკრობიოლოგის ლუი პასტერის პატივსაცემად, რომელმაც შეიმუშავა ეს ტექნოლოგია მეცხრამეტე საუკუნის შუა ხანებში. გამოიყენება საკვები პროდუქტების გაფუჭებისგან დაცვის მიზნით მიკრობებისგან, ასევე შენახვის ვადის გასახანგრძლივებლად. განსხვავებით სტერილიზაციისგან, პასტერიზაციის მიზანი არა ყველა მიკროორგანიზმის განადგურებაა საკვებში, არამედ სიცოცხლის უნარიანი პათოგენების რაოდენობის შეზღუდვა (იგულისხმება, რომ პასტერიზირებული პროდუქტი ინახება მოთხოვნების შესაბამისად შენახვის ვადის ამოწურვამდე). კომერციული მასშტაბებით სტერილიზაცია არ არის ფართოდ გავრცელებული, რადგან პროდუქციის გემოსა და ხარისხზე უარყოფითად აისახება. ზოგიერთი საკვები, როგორიცაა რძის პროდუქტები, შესაძლოა, გადახურებულ იქნას, რათა უზრუნველყოს პათოგენური მიკრობების განადგურება. ითვლება, რომ პასტერიზაციის დროს საკვები პროდუქტის მთლიანობა არ ირღვევა, ნარჩუნდება რა გემოვნებითი ხარისხი და სასარგებლო კომპონენტები (ვიტამინები, ფერმენტები).. საკვები ნედლეულის თვისებების მიხედვით იყენებენ პატერიზაციის სხვადასხვა რეჟიმებს: ხანგრძლივ (63—65 °C-ზე 30—40 წუთის განმავლობაში), ხანმოკლე (85—90 °C-ზე 0,5—1 წუთის განმავლობაში) და წამიერ რეჟიმებს (98 °C-ზე რამდენიმე წამის განმავლობაში). დაუშვებელია კონსერვირებული პროდუქტების პასტერიზაცია, რადგან ჰერმეტულად დახურული ტარა კარგი გარემოა ანაერობული მიკროფლორის სპორების აღმოცენებისთვის (იხ. ბოტულიზმი). პროდუქტების გრძელვადიანი კონსერვაციისთვის (განსაკუთრებით, თავდაპირველად მიწით დაბინძურებული პროდუქტების, როგორებიცაა სოკოები, კენკრა), ასევე სამედიცინო და ფარმაცევტული მიზნებისთვის გამოიყენება ფრაქციული პასტერიზაცია — ტინდალიზაცია.. ↑ Что представляет собой пастеризация?. დაარქივებულია ორიგინალიდან — 03-06-2012. ციტირების თარიღი: 31-12-2009. ↑ Montville, T. J., Matthews K. R.: "food microbiology an introduction", გვ. 30. American Society for Microbiology Press, 2005. ↑ Л.Б.Борисов (2005). Медицинская микробиология, вирусология и иммунология. МИА, გვ. 156. ISBN 5-89481-278-X.  ↑ Что представляет собой тиндализация (дробная пастеризация)?. დაარქივებულია ორიგინალიდან — 01-02-2011. ციტირების თარიღი: 31-12-2009.
Momentum (სტივ ჰეკეტის ალბომი)

Momentum — ინგლისელი გიტარისტ სტივ ჰეკეტის მეცხრე სოლო-ალბომი, გამოსული 1988 წელს. ეს არის მისი რიგით მეორე ალბომი, რომელიც მხოლოდ კლასიკური გიტარისთვის დაწერილი პიესებისგან შედგება. ალბომზე ფლეიტაზე უკრავს ჰეკეტის უმცროსი ძმა, ჯონი. 2001 წელს სტივის ლეიბლმა Camino Records ჩანაწერის რემასტერი გამოსცა, დამატებითი სიმღერებით. ყველა სიმღერის ავტორი - სტივ ჰეკეტი, გარდა მითითებულისა. Cavalcanti – 6:13 The Sleeping Sea – 3:27 Portrait of a Brazilian Lady – 5:15 When the Bell Breaks – 3:03 A Bed, A Chair and a Guitar (სტივ ჰეკეტი, ხალხური) – 2:44 Concert for Munich – 4:55 Last Rites of Innocence – 5:28 Troubled Spirit – 2:30 Variation on a Theme by Chopin – 4:55 Pierrot – 2:53 Momentum – 2:38 2001 წლის გამოცემის დამატებები Bourée (იოჰან სებასტიან ბახი) – 1:34 An Open Window – 9:02 The Vigil – 6:19 ↑ McMullen, S.. Momentum - Steve Hackett | AllMusic. allmusic.com. ციტირების თარიღი: 25 July 2011.
Guitar Noir

Guitar Noir — ინგლისელი გიტარისტ სტივ ჰეკეტის მეათე სოლო-ალბომი, გამოსული 1993 წელს. ალბომზე უფრო ბნელი ჟღერადობაა, ვიდრე მუსიკოსის წინა ალბომებზე. დისკი Start Records, Ltd.-მა გამოსცა. ბრიტანული გამოცემა Sierra Quemada (სტივ ჰეკეტი) – 5:19 Take These Pearls (ჰეკეტი, არონ ფრიდმანი) – 4:14 There Are Many Sides To The Night (ჰეკეტი) – 7:23 In The Heart Of The City (ჰეკეტი) – 4:35 Dark As The Grave (ჰეკეტი, ფრიდმანი) – 4:38 Lost In Your Eyes (ჰეკეტი, დეივ 'ტაიფ' ბოლი, ჯულიან კოლბეკი, ჰუგო დეგენჰარდტი) – 4:56 Little America (ჰეკეტი, ბოლი, კოლბეკი, დეგენჰარდტი) – 4:55 Like An Arrow (ჰეკეტი) – 2:51 Theatre Of Sleep (ჰეკეტი) – 3:04 Walking Away From Rainbows (ჰეკეტი) – 3:10 Paint Your Picture (ჰეკეტი) – 2:58 Vampyre With A Healthy Appetite (ჰეკეტი) – 5:30 Tristesse (ფრიდმანი) – 4:02 1997 წლის რემასტერინგი Sierra Quemada (დემო) (ჰეკეტი) – 4:31 Take These Pearls (rough mix) (ჰეკეტი, ფრიდმანი) – 4:11 In The Heart Of The City (ორიგინალური ვერსია) (ჰეკეტი) – 4:19 Vampyre With A Healthy Appetite (დემო) (ჰეკეტი) – 4:41 აშშ გამოცემა Lost In Your Eyes (ჰეკეტი, ბოლი, კოლბეკი, დეგენჰარდტი) – 4:56 In The Heart Of The City (ჰეკეტი) – 4:35 Sierra Quemada (ჰეკეტი) – 5:19 Vampyre With A Healthy Appetite (ჰეკეტი) – 5:30 Take These Pearls (ჰეკეტი, ფრიდმანი) – 4:14 Little America (ჰეკეტი, დეივ 'ტაიფ' ბოლი, კოლბეკი, დეგენჰარდტი) – 4:55 There Are Many Sides To The Night (ჰეკეტი) – 7:23 Walking Away From Rainbows (ჰეკეტი) – 3:10 Like An Arrow (ჰეკეტი) – 2:51 Dark As The Grave (ჰეკეტი, ფრიდმანი) – 4:38 Paint Your Picture (ჰეკეტი) – 2:58 Tristesse (ფრიდმანი) – 4:02 Cassandra (ჰეკეტი) – 3:42 (არ არის მითითებული. ჩაწერილია ბრაიან მეის მონაწილეობით, 1986 წელს) ↑ Guitar Noir - Steve Hackett | AllMusic. allmusic.com. ციტირების თარიღი: 20 აპრილი 2014.
საკონტაქტო რელსი

საკონტაქტო რელსი ან მესამე რელსი — მყარი საკონტაქტო სადენი, განკუთვნილი მოძრავი შემადგენლობის (ელმავლის, ძრავიანი ვაგონის) დენმიმღებთან მოსრიალე კონტაქტის განსახორციელებლად. იგი მზადდება რბილი ფოლადისგან, ფორმა და ზომები ჩვეულებრივი რელსების მსგავსი აქვს. რელსი მამხოლოებლების დახმარებით კრონშტეინებზე მაგრდება, რომლებიც თავის მხრივ უბრალო რელსების შპალებზე მაგრდებიან. თბილისის მეტროს შემადგენლობებიც სწორედ ამგვარად გადაადგილდებიან. ვიკისაწყობში არის გვერდი თემაზე: საკონტაქტო რელსი Thomas Edison's third rail patent (1882) დაარქივებული 2017-07-28 საიტზე Wayback Machine. Lightrail without wires – Paper on Bordeaux' new Tram with street level third rail (by the Transportation Research Board of the National Academies) Details დაარქივებული 2009-02-07 საიტზე Wayback Machine. of the UK 3rd/4th rail design. Morrison-Knudsen 1992
ბოიარინი

ბოიარინი (ბულგ. боляр or болярин; უკრ. буй or боярин; რუს. боя́рин; რუმ. boier; ბერძ. βογιάρος) — ფეოდალური საზოგადოების უმაღლესი ფენა X—XVII საუკუნეების ბულგარეთში, კიევის რუსეთში, გალიჩ-ვოლინის სამთავროში, მოსკოვის დიდი სამთავროში, ლიტვის დიდ სამთავროში, სერბეთში, ხორვატიაში, სლოვენიაში, მოლდოვის სამთავროში, ვლახეთში, XIX საუკუნიდან კი რუმინეთში. თვითონ ტერმინი მომდინარეობს ძველი რუსული სიტყვა бояринъ-დან, რომელიც დამკვიდრდა ძველი საეკლესიო სლავური ენიდან და თავის მხრივ დუნაიურ-ბულგარული წარმოშობისაა. ბოიარინების გვარის ადამიანების შთამომავლები ჩაწერილები არიან საგვარეულო წიგნებში, ბოიარინულ წიგნებსა და სიებში, რომელთა შორის ზოგიერთი სახელმწიფო არქივებში ინახება. მათ შორის მრავალი თავადური წარმოშობის იყო, რომლებსაც მამულები დაკარგული ჰქონდათ და გადასულები იყვნენ დიდი თავადის ან სულაც მეფის სამსახურში, რომლის სანაცვლოდაც ეს უკანასკნელები მათ ახალ მიწებს ან მამულს აძლევდნენ. ბოიარინი — უცხო სიტყვათა ლექსიკონი ბოიარინი. ბოიარინების გვარის ენციკლოპედია დაარქივებული 2022-10-07 საიტზე Wayback Machine. ↑ М. Фасмер. Этимологический словарь русского языка. Под. ред. О. Н. Трубачёва. Т. I. Москва, «Прогресс», 1986. С. 203. ↑ Slovník jazyka staroslověnského. Т. I. Praha, 1958. C. 136. ↑ Български етимологичен речник, ტ. 1, София: Издателство на българската академия на науките, 1971. — გვ. 66. ↑ Черных П. Я., Историко-этимологический словарь современного русского языка, ტ. 1, М.: Русский язык, 1993. — გვ. 106.
საპიენცის უნივერსიტეტი

რომის საპიენცის უნივერსიტეტი, ოფიციალურად Sapienza – Università di Roma, ხშირად უბრალოდ საპიენცა,— ფართო საგანმანათლებლო, ავტონომიური სახელმწიფო უნივერსიტეტია რომში. იგი რომის უძველესი უნივერსიტეტია. დაარსდა 1303 წელს. უდიდეს სამეცნიერო და სასწავლო ცენტრად იქცა იტალიის გაერთიანების შემდეგ. იტალიურ ენაზე „საპიენცა“ ნიშნავს „სიბრძნეს“ ან „ცოდნას“. შენობა, რომელიც საპიენცას სახელითაა ცნობილი, ააშენა 1575 წელს არქიტექტორმა ჯაკომო დელა პორტამ. 1935 წელს აშენდა უნივერსიტეტის შენობათა ახალი კომპლექსი. ↑ VIII ბ. In Supremae praeminentia Dignitatis — 1303. <a href="https://wikidata.org/wiki/Track:Q3797182"></a><a href="https://wikidata.org/wiki/Track:Q134646"></a> ↑ "Osservatorio - Didattica studenti" sul sito del MIUR ↑ Sapienza University of Rome – Identity Guidelines. დაარქივებულია ორიგინალიდან — 2012-08-25. ციტირების თარიღი: 2014-04-20. ↑ https://orcid.org/members/001G000001qj6ifIAA-universita-degli-studi-di-roma-sapienza ↑ https://web.archive.org/web/20231020113811/https://orcid.org/members ↑ https://eua.eu/about/member-directory.html ↑ https://web.archive.org/web/20220805081904/https://netval.it/chi-siamo/soci-netval/ ↑ Official Sapienza University of Rome name and logos writing guidelines. დაარქივებულია ორიგინალიდან — 2009-01-17. ციტირების თარიღი: 2014-04-20.
მანუელ II (პორტუგალია)

მანუელ II (პორტუგ. Manuel II, 1889-1932) — პორტუგალიის ბოლო მეფე. ტახტზე ავიდა 19 წლის ასაკში მამის კარლუშ I-ისა და ტახტის მემკვიდრე ძმა ლუიშ-ფილიპის 1908 წლის 1 თებერვალს მკვლელობის შემდეგ. ამ თავდასხმისას თავად მანუელიც მსუბუქად დაიჭრა. მის მიერ გაუქმდა დიქტატორული მმართველობა, მანვე დანიშნა დემოკრატიული არჩევნები, რომელზეც მტკიცე გამარჯვება სოციალისტებმა და რესპუბლიკელებმა მოიპოვეს. ორ წელიწადში (1910) მისი მმართველობა ჩამოაგდეს, რის გამოც მას ბრიტანეთში მოუწია გაქცევა. ამის შემდეგ პორტუგალია რესპუბლიკად გამოცხადდა. გარდაიცვალა ბრიტანეთში ემიგრაციაში, უშვილოდ; დინასტიაში ტახტის მემკვიდრეობა გადაეცა შორეულ ნათესავებს დუარტეს შტოდან. (1980) Great Dynasties. New York: Mayflower Books Inc.. ISBN 0-8317-3966-5.  Hindley, Geoffrey (1979). The Royal Families of Europe. London: McGraw-Hill Book Company. ISBN 0-07-093530-0.  Ferro, António (1954). D. Manuel II, O Desventurado (Portuguese). Lisbon: Livraria Bertrand.  Nobre, Eduardo (2002). Paixões Reais (Portuguese). Lisbon: Quimera Editores Lda..
ქიცვფეხასებრნი

ქიცვფეხასებრნი (ლათ. Pygopodidae) — ქვეწარმავალთა ოჯახი ხვლიკების რიგისა. მათი გველისებრი სხეულის სიგრძე 80 სმ აღწევს. წინა კიდურები არა აქვთ, უკანა რედუცირებულია. კუდი ძალიან გრძელია, თვალები — პატარა, გუგა — ვერტიკალური, ქუთუთოები — შეზრდილი, გამჭვირვალე. ოჯახში 8 გვარი და 30-მდე სახეობაა. გავრცელებული არიან ავსტრალიაში და მიმდებარე კუნძულებზე. აღსანიშნავია ჩვეულებრივი ქიცვფეხა (ლათ. Pygopus lepidopus), რომლის სიგრძეა 75 სმ. მისი უკანა კიდურები ქერცლით დაფარული ლაპოტებია და მოძრაობაში არ მონაწილეობს. აქტიურია ღამით. ბინადრობს ბალახში. იკვებება წვრილ-წვრილი ცხოველებით. მუსხელიშვილი თ., ქართული საბჭოთა ენციკლოპედია, ტ. 10, თბ., 1986. — გვ. 539.
ჯეფრი დამერი

ჯეფრი ლაიონელ დამერი (ინგლ. Jeffrey Lionel Dahmer; დ. 21 მაისი, 1960 — გ. 28 ნოემბერი, 1994) — ამერიკელი სერიული მკვლელი, სექსუალური მოძალადე, ასევე ცნობილია მეტსახელებით „მილუოკელი მონსტრი“, „მილუოკელი კანიბალი“. მან 1978-1991 წლებში გააუპატიურა, მოკლა და დაანაწევრა 17 ადამიანი, მათ შორის 4 არასრულწლოვანი. მკვლელობების უმრავლეს შემთხვევაში ადგილი ჰქონდა ნეკროფილიას, კანიბალიზმს და სხეულის ნაწილების შენახვას. ციხის ფსიქიატრების და ფსიქოლოგების დიაგნოზით მას აღენიშნებოდა მოსაზღვრე პიროვნული აშლილობა. სასამართლოს გადაწყვეტილებით დამერი ცნობილ იქნა შერაცხადად, 1992 წლის 15 თებერვალს დამნაშავედ იქნა ცნობილი 16-დან 15 მკვლელობაში და მიესაჯა სამუდამო პატიმრობა 15 ვადით. მოგვიანებით, 1978 წელს ოჰაიოში ჩადენილი მკვლელობისთვის დაემატა მე-16 სამუდამო პატიმრობა. 1994 წლის 28 ნოემბერს, თანასაკნელი კრისტოფერ სკარვერი დამერს ფიზიკურად გაუსწორდა, რა დროსაც მიღებული მძიმე თავის ტრავმის გამო მილუოკელი სერიული მკვლელი საავადმყოფოში მიყვანამდე გარდაიცვალა. ჯეფრი დამერი დაარქივებული 2008-05-13 საიტზე Wayback Machine. (ინგლისური)
საწარმოს სააღრიცხვო პოლიტიკა

საწარმოს სააღრიცხვო პოლიტიკა — ფინანსური ანგარიშგების საერთაშორისო სტანდარტების (ფასს) მიერ მოთხოვნილი პრინციპები, რომელიც მოითხოვს რომ, საწარმომ უნდა შეიმუშაოს სააღრიცხვო პოლიტიკა და ბუღალტრული აღრიცხვის წარმოებისა და ფინანსური ანგარიშგების შედგენის დროს იხელმძღვანელოს სააღრიცხვო პოლიტიკაში აღწერილი დებულებებით. საწარმოს სააღრიცხვო პოლიტიკის შერჩევა ხდება საწარმოს საფინანსო-ეკონომიკური და იურიდიული სამსახურების მონაწილეობით ან მომსახურე საკონსულტაციო ფირმის მიერ. ამავე დროს პასუხისმგებლობა სააღრიცხვო პოლიტიკაზე ეკისრება საწარმოს ხელმძღვანელს. სააღრიცხვო პოლიტიკის საფუძველია ფასს-ის შემდეგი ძირითადი დაშვებები: დარიცხვის მეთოდი - სამეურნეო ოპერაციების შედეგებისა და სხვა მოვლენების აღიარება ხდება მათი მოხდენისთანავე. ფუნქციონირებადი საწარმო - ფინანსური ანგარიშგებისათვის აუცილებელი მოთხოვნა, რომ აღრიცხვა გაგრძელდეს მინიმუმ ერთი წელი მაინც. სააღრიცხვო პოლიტიკის შესამუშავებლად აუცილებელია რომ საწარმოს ანგარიშგებები ეყრდნობოდეს შემდეგ ობიექტურ მახასიათებლებს: აღქმადობა - ინფორმაციის ისეთი ფორმით მიწოდებას, რომელიც ადვილად გასაგები და გამოსაყენებელი იქნება მომხმარებლისათვის. შესაბამისობა - ინფორმაცია უნდა იყოს: სასარგებლო მომხმარებელთა ყველა დონისათვის გადაწყვეტილების მისაღებად. საიმედოობა - ინფორმაცია უნდა იყოს ნეიტრალური, სრული, სამართლიანად წარდგენილი და შინაარსის ფორმაზე აღმატებული. შესადარისობა - ანგარიშგებები უნდა იყოს ფორმით მსგავსი, რომ ინფორმაციის მიმღებს შეეძლოს, სხვადასხვა პერიოდის მონაცემების ერთმანეთთან შედარება. ბუღალტრული აღრიცხვა ეფუძნება შემდეგ პრინციპებს: ორმხრივობა - საწარმოს აქტივები უნდა იყოს ვალდებულებებისა და კაპიტალის ჯამის ტოლი. ფულადი შეფასება - ბუღალტრულ აღრიცხვა ეფუძნება მხოლოდ ფულად საზომში წარმოდგენილ მონაცემებს. საწარმოს ავტონომიურობა - საწარმოს ანგარიშები გამიჯნული უნდა იყოს მისი დამფუძნებლების ანგარიშებისაგან. უწყვეტობა - საწარმო იფუნქციონირებს განუსაზღვრელი დროის განმავლობაში. თვითღირებულება - საშუელებები შეძენისას აღირიცხება თვითღირებულებით. კონსერვატივიზმი - ბუღალტრული აღრიცხვა არ უნდა იძლეოდეს ფინანსური მდგომარეობის გაუმართლებელ ოპტიმისტურ შეფასებებს. მატერიალურობა (არაარსებითობა) - ბუღალტრულ აღრიცხვაში მხედველობაში არ მიიღება არაარსებითი ფაქტი. რეალიზაცია - საწარმოს მიერ მიღებული შემოსავლები აღირიცხება აქტივის მყიდველზე გადაცემის ან მომსახურების გაწევის დროს. შესაბამისობა - საანგარიშო პერიოდში ის გასავლები მიიჩნევა ხარჯებად, რომელიც მონაწილეობს ამ პერიოდის შემოსავლების მიღებაში. ა. ხორავა "ბუღალტრული აღრიცხვა" თბილისი. 2008. რ. ძაძამია "ფინანსური ანგარიშგების საერთაშორისო სტანდარტების გამოყენება" თბილისი. 2008 ↑ ბასს 8, VII პუნქტი ↑ 2.0 2.1 ბასს 1
პიტერ ბოგდანოვიჩი

პიტერ ბოგდანოვიჩი (სერბ. Петар Богдановић; დ. 30 ივლისი, 1939, კინგსტონი — გ. 6 იანვარი, 2022 ლოს-ანჯელესი) — სერბული წარმოშობის ამერიკელი კონორეჟისორი, მსახიობი, სცენარისტი, პროდიუსერი, კინოს ისტორიკოსი და კინოკრიტიკოსი. მიეკუთვნება ახლი ჰოლივუდის რეჟისორთა ჯგუფს. მისი ყველაზე ცნობილი ფილმია „უკანასკნელი კინოსეანსი“. 1971 - უკანასკნელი კინოსეანსი (The Last Picture Show) 1985 - ნიღაბი (Mask) შეგიძლიათ იხილოთ მედიაფაილები თემაზე „პიტერ ბოგდანოვიჩი“ ვიკისაწყობში. პიტერ ბოგდანოვიჩი კინოფილმების ინტერნეტ-მონაცემთა ბაზაში პიტერ ბოგდანოვიჩი — AllMovie
ფინანსური აღრიცხვა

ფინანსური აღრიცხვა — ბუღალტრული აღრიცხვის ნაწილი, რომლის მიერ მომზადებული ინფორმაცია განკუთვნილია შიდა და გარე მომხმარებლებისათვის, განსხვავებით მმართველობითი აღრიცხვისაგან, რომელიც ინფორმაციას მხოლოდ საწარმოს შიდა მომხმარებლებს აწვდის. ფინანსური და მმართველობითი აღრიცხვა ემყარება ოპერატიულ აღრიცხვის მონაცემებს. ამ ინფორმაციის სათანადოდ დოკუმენტაციის, დაჯგუფების, შეფასების, ანგარიშებზე ასახვის და ბოლოს ბალანსსა და ანგარიშგებაში განზოგადოების გზით ხდება მიწოდება ინფორმაციის ფართო ფენისათვის. ფინანსური აღრიცხვისა და ანგარიშგების მიზანია საწარმოს საქმიანობის შედეგების, ფინანსური მდგომარეობისა და მასში მომხდარი ცვლილებების შესახებ ინფორმაცია მიაწოდოს მომხმარებელთა ფართო ფენებს, რათა დაეხმაროს მათ ეკონომიკური გადაწყვეტილების მიღებაში. ამიტომ იგი ინფორმაციის გარე მომხმარებლების ინტერესებიდან გამომდინარე, ფინანსური ინფორმაციის სახით გამოქვეყნებას ექვემდებარება. ფინანსური ანგარიშგების მომხმარებლები არიან: პოტენციური ინვესტორები - დაინტერესებულნი არან მათ მიერ ჩადებული ინვესტიციებისა და ამ ინვესტიციებიდან მიღებულ შემოსავლებთან დაკავშირებული რისკით. საწარმოს პერსონალი - დაინტერესებულია საწარმოს ფინანსური სტაბილურობით და მომგებიანობით. საკრედიტო ორგანიზაციები - დაინტერესებულნი არიან მათ მიერ გაცემული კრედიტებისა და ამ კრედიტების სარგებლობისათვის სათანადო პროცენტების დროული დაბრუნებით. სავაჭრო კრედიტორები - დაინტერესებულნი არიან ფინანსური ანგარიშგების ინფორმაციით, რომლის საშუალებითაც შესაძლებელია განისაზღვროს, რამდენად დროულად მიიღებენ ისინი მათ კუთვნილ თანხებს. მყიდველები და დებიტორები - ფინანსურ ანგარიშგებას იყენებენ, რათა დაადგინონ საწარმოს ფუნქციონირების ხანგრძლივობა, დაადგინონ, ხომ არ არის მოსალოდნელი საწარმოს ფუნქციონირების შეწყვეტა. სახელმწიფო უწყებები - დაინტერესებულნი არიან გაერკვნენ თუ რამდენად ჯეროვნად ხდება საწარმოს მიერ გადასახადების გადახდა. საზოგადოება - დაინტერესებულია გაერკვეს საწარმოს როლით ეკონომიკაში და რამდენად შეუძლია იმოქმედოს საზოგადოების დასაქმების მიმართულებით. ფინანსური ინფორმაციის ყველა მომხმარებელს, საკუთარი ინტერესებიდან გამომდინარე, სხვადასხვა სახის ინფორმაცია აინტერესებს, მაგრამ ბასს-ები ორიენტირებულნი არიან ინვესტორთა ინტერესებზე. ა. ხორავა "ბუღალტრული აღრიცხვა" თბილისი. 2008. რ. ძაძამია "ფინანსური ანგარიშგების საერთაშორისო სტანდარტების გამოყენება" თბილისი. 2008